el el ru fr el el id fr el el el el el el el el fr el el el el el el el fr el el el el el el el el el fr el el el el el el el el fr el el el el el el el el el el el fr el el el el en en en el en el el en el el el en el el el el el el el el el el el el el el fr el el el el el el el el el el el el el el el el el el el el el el el el el el el el el el el el el el el el el el el
Προτιμήστε υφάσματα ανθεκτικά και καλής ποιότητας. Εμείς σας αναφέρουμε τις βασικές κατηγορίες υφασμάτων για κουρτίνες που κυκλοφορούν στην αγορά και πότε χρησιμοποιούνται:
Είναι πιο ανθεκτικό από το βαμβακερό, δεν είναι ελαστικό, τσαλακώνεται εύκολα και οι ίνες του μπορούν να υφανθούν μαζί με βαμβάκι, μετάξι ή συνθετικό. Η επιφάνειά του είναι αδρή και δροσερή. Χρησιμοποιείται κυρίως το καλοκαίρι για κουρτίνες και περσίδες.
Κατασκευάζεται από λινάρι ή από το φυτό γιούτα και χρησιμοποιείται για την παραγωγή σάκων, σχοινιού, υφασμάτων συσκευασίας, επιπλώσεων και καλοκαιρινών κουρτινών. Είναι φθηνό και πολύ ανθεκτικό ύφασμα. Χρησιμοποιείται το καλοκαίρι.
Το φυσικό μετάξι παράγεται από το κουκούλι του μεταξοσκώληκα. Είναι ένα πολυτελές ύφασμα με απαλή υφή, λάμψη και υψηλή τιμή. Το φυσικό μεταξωτό είναι ζεστό το χειμώνα και δροσερό το καλοκαίρι, γι’ αυτό και οι κουρτίνες από αυτό το υλικό χρησιμοποιούνται όλες τις εποχές του χρόνου. Αν ψάχνετε για μια αισθητικά παραπλήσια αλλά πιο οικονομική λύση, επιλέξτε συνθετικό μετάξι.
Το καλύτερο είναι το 100% βαμβακερό βελούδο. Έχει πολύ απαλή υφή, «πέφτει» τέλεια και προσφέρει άριστη μόνωση από το κρύο και το φως, γι’ αυτό και χρησιμοποιείται για χειμωνιάτικες κουρτίνες.
Το «βελούδο των φτωχών» φτιάχνεται από βαμβάκι, πολυεστέρα και βισκόζη. Χρησιμοποιείται χειμώνα-καλοκαίρι.
Ύφασμα μαλακό, ελαστικό, που δεν τσαλακώνεται εύκολα, έχει καλές θερμομονωτικές ιδιότητες, καίγεται δύσκολα και μπορεί να απορροφήσει μέχρι 40% υγρασία χωρίς να δίνει την αίσθηση ότι είναι υγρό. Οι μάλλινες κουρτίνες με διάφορες προσμείξεις παρέχουν καλή θερμομόνωση και χρησιμοποιούνται το χειμώνα.
Πολύ μαλακό, χυτό συνθετικό ύφασμα, που έχει το πλεονέκτημα ότι είναι εύκολο στο ράψιμο. Χρησιμοποιείται για λεπτές κουρτίνες χειμώνα-καλοκαίρι.
Πόσο φως θέλετε να μπαίνει;
-Υπάρχουν οι κουρτίνες πυκνής ύφανσης που δεν αφήνουν πολύ φώς να μπει μέσα στο σπιτι.
-Αν πάλι θέλετε το φώς να λούζει το σπίτι προτιμήστε κουρτίνες λεπτές στην ύφανση και ανοιχτόχρωμες.
-Τέλος υπάρχουν και οι κουρτίνες συσκώτισης που δεν αφήνουν καθόλου φως να περάσει ούτε προς τα μέσα ούτε προς τα έξω
Οι κουρτίνες έχουν εποχή...
Για το χειμώνα προτιμήστε διπλές «βαριές» κουρτίνες, δίπλα από τις λεπτές κουρτίνες, με πτυχώσεις από σενίλ, βελούδο ή συνθετικό μαλλί, λειτουργούν ως μόνωση στα ανοίγματα του σπιτιού, καθώς μειώνουν την υγροποίηση των ατμών στην εσωτερική πλευρά των τζαμιών (ο αέρας ανάμεσα στις κουρτίνες και το τζάμι είναι πιο κρύος από ό,τι στο υπόλοιπο σπίτι).
Για την άνοιξη και το καλοκαίρι διάφανες με πλαϊνά φύλλα πυκνής ύφανσης, αφήνουν τον αέρα και το φως να μπαίνουν στο χώρο. Λεπτές βαμβακερές, λινές, από γάζα ή βουάλ είναι ό,τι πρέπει για την άνοιξη και το καλοκαίρι. Για να προφυλαχτείτε από τον ενοχλητικό ήλιο, τοποθετήστε πλαϊνές κουρτίνες ή στόρι από χοντρό λινό ή λινάτσα, σε έντονα, ζωντανά χρώματα.
… με την τοποθεσία
Στη θάλασσα Ένα παράθυρο που «βλέπει» θάλασσα, «θέλει» κουρτίνα από διάφανο ύφασμα σε απαλά χρώματα, που αφήνουν ελεύθερη τη θέα και τον αέρα να κυκλοφορεί.
Στο βουνό Για ένα σπίτι στο βουνό, όπου κάνει περισσότερο κρύο, οι κουρτίνες με πιο πυκνή ύφανση και γήινα χρώματα εξασφαλίζουν καλύτερη μόνωση και μεγαλύτερη αίσθηση θαλπωρής.
Όταν το δωμάτιο είναι βορινό Βαριές κουρτίνες για το χειμώνα και διάφανες για το καλοκαίρι. Λόγω του προσανατολισμού του, δέχεται λιγότερη ηλιακή ακτινοβολία και είναι περισσότερο εκτεθειμένο στο κρύο. Οι χοντρές κουρτίνες το μονώνουν το χειμώνα, ενώ οι ελαφριές αφήνουν το φως και το δροσερό αέρα να περνούν το καλοκαίρι.
Όταν το δωμάτιο είναι ανατολικό Ή δυτικό Διπλές κουρτίνες το χειμώνα και πλαϊνές το καλοκαίρι. Επειδή δέχεται αρκετό ήλιο όλο το χρόνο, το χειμώνα είναι πιο ζεστό, οπότε δεν χρειάζεται απαραίτητα βαριές κουρτίνες, αλλά διπλές για μόνωση. Το καλοκαίρι έχει ανάγκη από σκιά, που του προσφέρουν οι πλαϊνές κουρτίνες ή ένα στόρι.
… και το δωμάτιο
• Διπλές κουρτίνες ή ρόλερ. Οι εξωτερικές πρέπει να έχουν πυκνή ύφανση και σκούρο χρώμα, ώστε να σας προστατεύουν από τα αδιάκριτα βλέμματα. Οι εσωτερικές κουρτίνες πρέπει να είναι λεπτές, για να αφήνουν το φως να μπαίνει. Εναλλακτικά, βάλτε ένα ρόλερ και πλαϊνές κουρτίνες.
• Διπλές κουρτίνες ή ρόλερ. Το χρώμα τους πρέπει να είναι πιο ανοιχτό από εκείνες που έχετε στο υπνοδωμάτιο, ώστε να μπαίνει περισσότερο φυσικό φως. Διαλέξτε αποχρώσεις στο χρώμα του τοίχου για να δημιουργήσετε αίσθηση μεγαλύτερου χώρου.
Ο χώρος αυτός πρέπει να αερίζεται συνέχεια, οπότε πρέπει να βάλετε στο άνοιγμα κάτι πρακτικό και ανθεκτικό. Διαφορετικά, βάλτε μια ελαφριά συνθεκτική κουρτίνα, που πλένεται εύκολα.
Τοποθετήστε έναν ειδικό μηχανισμό στο κουρτινόξυλο, που θα σας επιτρέπει, τραβώντας μόνο ένα σχοινάκι, να ανοιγοκλείνετε εύκολα τις κουρτίνες σας, χωρίς να τσαλακώνονται.
Οι σημερινοί συνεχιστές της επιχείρησης, Κυριάκος, Λάζαρος και Χαρά Ελμαλόγλου, ανταποκρινόμενοι στις σύγχρονες απαιτήσεις, παρακολουθούμε τις νέες τάσεις και προβαίνουμε σε διαρκή ανανέωση των συλλογών μας, προτείνοντας ιδέες και λύσεις για κάθε χώρο.